《病中得余灵承书》
明代·多炡

少别愁怀积，微躯朔气侵。
疟来君子病，书展故人心。
慰藉烹双鲤，支持戏五禽。
山中如见月，疑策素车临。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。